Diari Oficial de la Generalitat Valenciana


Sumari del DOGV 3364, del 03-11-1998 (1998/9350)

ACORD de 20 d'octubre de 1998, del Govern Valencià, pel qual s'autoritza determinada transferència de crèdit del capítol VII al IV en el programa Foment de l'Ocupació i l'Economia Social, per import de 18.988.824 pessetes, així com l'ajustament en l'annex de transferències corrents del mateix programa, minorant dues línies nominatives per import de 41.256.124 pessetes, que permeta així l'habilitació d'una línia de subvenció genèrica per import de 44.092.142 pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3364

Data del DOGV
:   03-11-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/9350


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 20 d'octubre de 1998, del Govern Valencià, pel qual s'autoritza determinada transferència de crèdit del capítol VII al IV en el programa Foment de l'Ocupació i l'Economia Social, per import de 81.734.751 pessetes, així com l'ajustament en l'annex de transferències corrents del mateix programa, minorant dues línies nominatives per import de 76.064.487 pessetes, que permeta així l'habilitació d'una línia de subvenció genèrica per import de 12.466.456 pessetes. [1998/A9350]
  
El Govern Valencià, en la reunió del dia 20 d'octubre de 1998, adoptà l'acord següent:
  
La Conselleria d'Ocupació, Indústria i Comerç en passats exercicis i en el marc del Decret 157/1988, d'11 d'octubre, del Govern Valencià, ha concedit ajudes a la contractació de joves residents en zones declarades com a Barris d'Acció Preferent. En no estar prevista inicialment en els pressupostos de la Generalitat Valenciana per a 1998 cap línia de subvenció específica que permeta finançar la convocatòria d'ajudes, s'ha proposat l'habilitació d'una línia de subvenció genèrica en l'annex de transferències corrents del programa 322.10, Foment de l'Ocupació i l'Economia Social. El finançament d'aquesta actuació es durà a terme d'una banda a càrrec del capítol VII del mateix programa, en la línia de subvenció 2450, «Plans territorialitzats de foment d'ocupació», una vegada que la previsió d'execució permet la seua minoració; d'altra banda, també es finançarà a càrrec de les línies de subvenció nominatives 2174, «Avals per a entitats d'economia social», una vegada les previsions de formalització per a la resta de l'any no van a presentar limitacions, i 2241, «Conveni Fundació Once Centres Especials d'Ocupació», que presenta disponibilitats en passar a regir-se per les convocatòries públiques que a aquest fi es publiquen.
  
En aquest sentit, en virtut del que disposen els articles 17 i 18 de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 25.32.087.79.0 per un import de 12.861.297 pessetes.
  
Segon
  
Autoritzar l'augment de crèdit en l'aplicació pressupostària 59.22.572.22.3 per import de 26.606.354 pessetes.
  
Tercer
  
Autoritzar l'ajustament de crèdit en els annexos de transferències corrents i de capital del programa 322.10, Foment de l'Ocupació i l'Economia Social, que implica la desafectació dels crèdits als beneficiaris previstos; en la línia 2241 es tracta de la Fundació Once i en la línia 2174 de la Societat de Garantia Recíproca de la Comunitat Valenciana.
  
Quart
  
Autoritzar la inclusió d'una línia de subvenció en l'annex de transferències corrents del programa 322.10, Foment de l'Ocupació i l'Economia Social, les dades descriptives i import de la qual es detallen a continuació
  
Denominació: Barris d'Acció Preferent.
  
Import: 61.672.019 PTA.
  
Beneficiaris: joves desocupats residents en Barris d'Acció Preferent.
  
Normativa reguladora: ordre convocatòria.
  
Descripció i finalitats: ajudes a la creació de llocs de treball de caràcter temporal en Barris d'Acció Preferent, per ens públics de base territorial.
  
Tipus: genèrica.
  
Fons propis: 93.270.766 PTA.
  
València, 20 d'octubre de 1998
  
El conseller secretari del Govern Valencià,